open-index/open-wikipedia-markdown huggingface dataset:
ஞானேந்திரமோகன் தாகூர்

**ஞானேந்திரமோகன் தாகூர் (Gnanendramohan Tagore)** (1826 சனவரி 26  - 1890 சனவரி 5) இவர் 1862ஆம் ஆண்டில் இங்கிலாந்தில் உள்ள வழக்கறிஞர்கள் சங்கத்தில் அழைக்கப்பட்ட முதல் பெங்காலியும், முதல் இந்தியரும் மற்றும் முதல் ஆசியரும்மாவார் .

## ஆரம்ப கால வாழ்க்கை
ஞானேந்திரமோகன் தாகூர் பிரசன்ன குமார் தாகூரின் மகனும், தாகூர் குடும்பத்தின் பாதுரியகட்டா கிளையைச் சேர்ந்த இந்துக் கல்லூரியின் நிறுவனர்களில் ஒருவரான கோபி மோகன் தாகூரின் பேரனும் ஆவார். 1842இல் இவர் மாதத்திற்கு ரூ. 40 உதவித்தொகை பெற்றுக் கொண்டு கொல்கத்தா மருத்துவக் கல்லூரியில் சேர்ந்தார். ஆனால் இவரது மருத்துவக் கல்வியை முடிக்கவில்லை. இந்துக் கல்லூரியின் மாணவராக இருந்தபோது, இராஜ்நாராயணன் போசு மற்றும் கோவிந்த சந்திர தத் (தோரு தத்தின் தந்தை) ஆகியோர் இவரது வகுப்பு தோழர்களாக இருந்தனர்.

## கிரிஸ்துவத்திற்கு மாறுதல்
இந்துக் கல்லூரி திறக்கப்பட்டபோது, மேற்கத்திய கல்வி இந்து சமுதாயத்தின் கடுமையான கட்டமைப்பை பாதிக்காது என்று இந்து சமூகத்தின் மரபுவழி பிரிவுகள் நினைத்தன. அவர்கள் இராசாராம் மோகன் ராயை அதிலிருந்து விலகி இருக்கும்படி கட்டாயப்படுத்தினர். இருப்பினும், கல்லூரியின் பெயருக்கும் அதன் மதச்சார்பற்ற பாடத்திட்டத்திற்கும் இடையிலான முரண்பாடுகள் விரைவில் வெளிப்பட்டன' மற்றும் இந்துக் கல்லூரியின் பல மாணவர்கள் கிறிஸ்தவத்தை ஏற்றுக்கொண்டனர்.

ஞானேந்திரமோகன் 1851ஆம் ஆண்டில் தனது வழிகாட்டியான கிருட்டிண மோகன் பானர்ஜியின் செல்வாக்கின் கீழ் கிறிஸ்தவ மதத்திற்கு மாறினார். மேலும் அவரது மகள் கமலமணியை மணந்தார். இதன் விளைவாக, இவர் தனது தந்தையால் விலக்கி வைக்கப்பட்டார் . மேலும் தனது பரம்பரையை இழந்தார். பிரசன்னா குமார் தாகூர் தனது நிலங்களை தனது மருமகன் மகாராஜா பகதூர் சர் ஜதிந்திரமோகன் தாகூக்கு வழங்கி விட்டார். ஞானேந்திரமோகன் பின்னர் நீதிமன்றத்தின் மூலம் சில சொத்துக்களை திரும்பப் பெற்றார்.

## பிற்கால வாழ்வு
1859ஆம் ஆண்டில், ஞானேந்திரமோகன் தாகூர் தனது மனைவியுடன் மருத்துவ சிகிச்சைக்காக இங்கிலாந்து சென்றார். குணமடைந்த இவர் இலண்டன் பல்கலைக்கழகத்தில் இந்து சட்டம் மற்றும் வங்காள மொழிப் பேராசிரியராக சேர்ந்தார். 1861ஆம் ஆண்டில், இவர் கென்சிங்டனில் வசித்து வந்தார். அங்கு இவரை மே 28 அன்று மாணவரும் நாட்காட்டியிலருமான இராகல் தாசு அல்தார் சந்தித்தார்.  இவர் சட்டத் தேர்வுகளில் தேர்ச்சி பெற்றார். மேலும் 1862 ஆம் ஆண்டில் லிங்கன் வழக்கறிஞர் சங்கத்தில் பணியாற்ற  அழைக்கப்பட்டார். அவ்வாறு அழைக்கப்பட்ட முதல் ஆசியர் இவராவார். இவர் 1864இல் இந்தியா திரும்பி, 1865 இல் கொல்கத்தா உயர் நீதிமன்றத்தில் சேர்ந்தார். 1869இல் இவரின் மனைவி இறந்த பிறகு, இவர் தனது இரண்டு மகள்களான பபேந்திரபாலா மற்றும் சத்யேந்திரபாலாவுடன் மீண்டும் இங்கிலாந்து சென்றார். பின்னர் அங்கேயே இறந்தார். அவர் பிராம்ப்டன் கல்லறையில் அடக்கம் செய்யப்பட்டார். சத்யேந்திரநாத் தாகூரின் மனைவி ஞானதாநந்தினி தேவி 1877இல் தனது குழந்தைகளுடன் இங்கிலாந்துக்குச் வந்தபோது, ஞானேந்திரமோகன் அவர்களைப் வரவேற்று சிறிது காலம் அவர்களுக்கு ஆதரவளித்தார்.

## குறிப்புகள்

பகுப்பு:1890 இறப்புகள்
பகுப்பு:1826 பிறப்புகள்
பகுப்பு:தாகூர் குடும்பம்
பகுப்பு:கொல்கத்தா நபர்கள்
ஜோசெர்

**ஜோசெர்** (**Djoser**) (also read as **Djeser** and **Zoser**) பண்டைய எகிப்தின் எகிப்தின் துவக்க கால் அரசமரபின் மூன்றாம் வம்சத்தை நிறுவியவரும், சக்காரா நகரத்தில் ஜோசெர் பிரமிடையும் கட்டியவரும் ஆவார். இவரது ஆட்சிக் காலம் குறித்து தொல்லியல் வரலாற்று அறிஞர் பல்வேறு ஆண்டுகள் குறிப்பிடுகின்றனர். இருப்பினும் இவர் துவக்ககால எகிப்திய  இராச்சியத்தை கிமு 2686  - 2668 முடிய 19 ஆண்டுகள் ஆட்சி செய்தார் என பொதுவாகக் கருதப்படுகிறது. இவரது தலைமை அமைச்சர் இம்கோதெப் ஆவார்.

பண்டைய எகிப்தில் சக்காரா நகரத்தில், இவர் நிறுவிய தனது படிக்கட்டு ஜோசெர் பிரமிடு கல்லறையில், எகிப்தியக் கடவுளான **கா**வின் சிலையை நிறுவினார்.

1924-25-களில் சக்காராவில் நடைபெற்ற அகழ்வாய்வுகளின் போது, ஜோசெர் பிரமிடுவில் மன்னர் ஜோசெரின் வண்ணம் தீட்டிய சுண்ணாம்புக் கல் முழு உருவச் சிலையை கண்டுபிடித்தனர்.

## இதனையும் காண்க
* ஜோசெர் பிரமிடு
* பாரோக்களின் பட்டியல்
* பண்டைய எகிப்திய அரசமரபுகள்
* இம்கோதெப்
## குறிப்புகள்

## மேற்கோள்கள்

## ஆதார நூற்பட்டியல்
*
*
*
*
*
*
*
*
*
*
*
*
*
*
*
*
*
*
*
*

## மேலும் படிக்க
* Rosanna Pirelli, "Statue of Djoser" in Francesco Tiradritti (editor): *The Treasures of the Egyptian Museum*. American University in Cairo Press, Cairo 1999, p.&nbsp;47.
* Iorwerth Eiddon Stephen, Edwards: *The Pyramids of Egypt*. West Drayton 1947; Rev. ed. Harmondsworth 1961; Rev. ed. Harmondsworth 1985 (deutsche Ausgabe: Die ägyptischen Pyramiden, 1967)

## வெளி இணைப்புகள்

*A Detailed profile of Djoser

பகுப்பு:எகிப்திய மன்னர்கள்
பகுப்பு:எகிப்தின் மூன்றாம் வம்சம்
க. செ. கேசவப்பிள்ளை

**கனக்கு செம்பகராமன் கேசவப்பிள்ளை (Kanakku Chembakaraman Kesava Pillai)** (1868-1914) இவர், கர்நாடக இசையின் இந்திய இசையமைப்பாளரும் மலையாள இலக்கியக் கவிஞரும் ஆவார். இவர் திருவிதாங்கூர் அரசவைக் கவிஞராகவும் இருந்திருக்கிறார். மலையாள மகாகாவியமான கேசவீயம், இரண்டு ஆட்டகதைகள் (கூத்து), பல பஜனைகள், கீர்த்தனைகள் போன்றவற்றிற்காக அறியப்படுகிறார். நாராயணியம் என்ற சமசுகிருத நூலை மலையாளத்தில் "பாசாநாராயணியம்" என்ற தலைப்பில் மொழிபெயர்த்துள்ளார்.

## மேற்கோள்கள்

பகுப்பு:கொல்லம் மாவட்ட மக்கள்
பகுப்பு:1914 இறப்புகள்
பகுப்பு:1868 பிறப்புகள்
பகுப்பு:மலையாள எழுத்தாளர்கள்
வினோத் மங்காரா

**வினோத் மங்காரா (Vinod Mankara)** கேரளாவைத் தளமாகக் கொண்ட ஒரு இந்திய எழுத்தாளரும் திரைப்பட இயக்குநரும் ஆவார். ஆரம்ப காலத்தில் அச்சு ஊடகங்களில் பகுதிநேரப் பத்திரிகையாளராகத் தனது வாழ்க்கையைத் தொடங்கிய இவர் புது தில்லி, இந்தியாவின் பிற முக்கிய நகரங்களில் பணியாற்றியுள்ளார். மின்னணு ஊடகத்தில் இவரது தொழில்வாழ்க்கை சூர்யா தொலைக்காட்சியில் தொடங்கியது, அங்கு இவர் திட்ட மேலாளராகப் பணியாற்றினார். துபாயைத் தளமாகக் கொண்ட தொலைக்காட்சி நிறுவனமான மத்திய கிழக்கு தொலைக்காட்சியில் தலைமை மேலாளர், நிகழ்ச்சிகள் பொறுப்பிலும் இருந்துள்ளார். இந்தியாவிஷனில் தலைமைத் தயாரிப்பாளராகவும் பணிபுரிந்தார். இப்போது மலையாளத் தொலைக்காட்சி நிறுவனமான ஏசியாநெட்டில் மூத்த தயாரிப்பாளராக இருந்து வருகிறார். இவர் பாலக்காடு அருகே மங்காரா கிராமத்தைச் சேர்ந்தவர்.

## திரைப்படவியல்

### இயக்குநர் பணிகள்

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
அத்திக்கடை

**அத்திக்கடை** *(Athikkadai)* இந்தியாவின்  தமிழ்நாடு மாநிலத்திலுள்ள திருவாரூர் மாவட்டத்திற்கு உட்பட்ட கூத்தாநல்லூர் தாலுகாவில் உள்ள ஒரு கிராமம் ஆகும். தெற்கில் மன்னார்குடி, வடக்கில்  கும்பகோணம், கிழக்கில் திருவாரூர் மற்றும் மேற்கில் தஞ்சாவூர் நகரங்கள் அத்திக்கடைக்கு அருகில் அமைந்துள்ளன.

## வரலாறு
இந்த பகுதி பண்டைய மன்னர்களான மன்னர் நவாப் மற்றும் மன்னர் இரண்டாம் சரபோஜி  ஆட்சிகாலத்தில் ஹாதிகாடு   என்ற பெயரில் ஒரு குடியிருப்பு கிராமமாக உருவெடுத்தது.

இதன் பொருள்  ஹாதி  என்ற மரம் நிறைந்த காடு என்பதாகும். காலப்போக்கில் "ஹாதி காடு" அத்திக்கடை என்று மருவியது. "ஹாதி" என்றால் இந்தியில் யானை என்று பொருளுண்டு. ஆகையால் இது யானை காடு என்றும் அறியப்பட்டது.

மேலும் தமிழில் ஹாதி "ஆத்தி" என்று  வடிவ மாற்றம் பெற்று அத்தி மரத்தையும், "காடு" என்றால் காடு என்று பொருளையும் தருகிறது. ஆகையால் அத்தி மரம் நிறைந்த காடாகவும் இருந்திருக்கலாம். இந்தக் கிராமம் முஸ்லிம் ஜமாத் தலைவர்களால் (மசூதி / மஸ்ஜித் நிர்வாகி மற்றும் கருவூலம்) நிர்வகிக்கப்படும் ஒரு நவீன கிராமமாகும். இந்த இடத்தில் வசிப்பவர்கள் மரணம், திருமணம், சட்டங்கள், உயில் மற்றும் வர்த்தகம் போன்ற சந்தர்ப்பங்களில் ஜமாத்தை சார்ந்துள்ளனர்.

அத்திக்கடையில் பாலக்குடி என்பது அத்திக்கடையின் இரண்டாவது முக்கிய பகுதியாகும். இங்கு 200 ஆண்டுகள் பழமையான புகழ்பெற்ற இஸ்லாமிய தர்கா அமைந்துள்ளது.   இந்த தர்கா செய்யது உமர் ஒலியுல்லா என்ற நல்லடியாரின் பெயரில் அமைக்கப்பட்டுள்ளது. இங்கு சாதி, மதம் போதமின்றி மக்கள் தர்காவிற்கு வந்து செல்கின்றனர். ஆகியவற்றைப் பொருட்படுத்தாமல் மக்கள் இந்த புனித தர்காவை பார்வையிடுகிறார்கள். இந்த பகுதி  திருவிடைவாசல் ஊராட்சி மன்றத்திற்கு கீழ்வுள்ள பகுதியாகும். இங்கு தான் பழமையான ஆயிரம்மன் கோயிலும் அமைந்துள்ளது.

நவாப் மன்னர் அத்திக்கடைக்கு விஜயம் செய்தபோது பாரம்பரிய கட்டிடக்கலை கொண்டு ஒரு இறையில்லத்தை கட்டிக்கொடுத்தார். அந்த இறையில்லத்தின் பெயர் பெரிய பள்ளி. இந்த பள்ளி அத்திக்கடையின் கம்பீர அடையாளமாக திகழ்கிறது. இது 500 ஆண்டுகள் பழமையானது. இப்பள்ளியை அத்திக்கடை முஸ்லீம் ஜமாத்தின் கீழ் பராமரிப்பில் உள்ளது .

## நிலவியல்
* அத்திக்கடை மொத்த பரப்பளவு: 3.02 இன் நில அளவீட்டை உள்ளடக்கியது &nbsp; km² (1.17 &nbsp; mi²) மற்றும் மொத்த தூரம்: 8.28 &nbsp; கிமீ (5.14) &nbsp; mi) 
* அத்திக்கடை கிராமங்களைச் சூழ்ந்தது - மேற்கில் நல்ல வல்லம் பேத்தி கிராமம், வடக்கே திருவிடைவாசல் கிராமம், கிழக்கில் திட்டாணிமுட்டம் கிராமம், தெற்கே வாழச்சேரி கிராமம் அமைந்துள்ளது. 
* இது திருவாரூரிலிருந்து சுமார் 17.9 கிலோமீட்டர் தொலைவிலும், கூத்தநல்லூர் நகரத்திலிருந்து 6.8 கிலோமீட்டர் தொலைவிலும் அமைந்துள்ளது. 

## உசாத்துணைகள்

பகுப்பு:திருவாரூர் மாவட்டத்திலுள்ள கிராமங்கள்
பகுப்பு:Coordinates on Wikidata
பியே, பார்வோன்

**பியே** (**Piye**) (once transliterated as **Pankhy** or **Piankhi**; இறப்பு:கிமு 714) பண்டைய எகிப்தின் எகிப்தின் மூன்றாம் இடைநிலைக் காலத்தின் முடிவின் போது எகிப்தை ஆண்ட இருபத்தி ஐந்தாம் வம்சத்தை நிறுவிய எகிப்தியரல்லாத பார்வோன் ஆவார். 25-ஆம் வம்சத்தவர்கள் எகிப்தின் தெற்கே அமைந்த நூபியா (தற்கால சூடான்) பகுதியின் குஷ் இராச்சியத்தினர் ஆவார்.  பார்வோன் பியே எகிப்தை கிமு 744 முதல் கிமு 714 முடிய 30 ஆண்டு ஆண்டார். நூபியா மற்றும் மேல் எகிப்து பகுதிகளை ஆன்ட பார்வோன்]] பியேவின் தலைநகரம் நூபியாவின் நபதா நகரம் ஆகும்.   பார்வோன் பியே, தீபை உள்ளிட்ட கீழ் எகிப்து பகுதியின் பார்வோன்களை  வெற்றி கொண்டு திறை வசூலித்தார். 

பியேவின் கல்லறை பிரமிடு, நூபியாவின் எல்-குர்ருவில் உள்ளது. இவரது கல்லறைக் கோயில் ஜெபெல் பார்கலில் உள்ளது. பார்வோன் பியே நிறுவிய கல்வெட்டு குறிப்புகள் கொண்ட சிற்பத்தூண் ஜெபெல் பார்கல் அகழாய்வின் போது 1872-இல் கண்டுபிடிக்கப்பட்டது. 
## இதனையும் காண்க
* எகிப்தின் இருபத்தி ஐந்தாம் வம்சம்
* எகிப்திய பார்வோன்கள்
* பண்டைய எகிப்திய அரசமரபுகள்

 

 

## மேற்கோள்கள்

## ஆதார நூற்பட்டியல்
* Roberto B. Gozzoli: *The Writing of History in Ancient Egypt during the First Millennium BC (ca. 1070-180 BC), Trends and Perspectives*, London 2006, S. 54-67 

## வெளி இணைப்புகள்

* The Victory Stela of Piankhy
* The Stela of Piye - verbatim translation  

பகுப்பு:கிமு 710 இறப்புகள்
பகுப்பு:எகிப்திய மன்னர்கள்
 பகுப்பு:எகிப்தின் இருபத்தி ஐந்தாம் வம்சம்
பதினொன்றாம் ராமேசஸ்

**பதினொன்றாம் ராமேசஸ்** (**Ramesses XI** (also written **Ramses** and **Rameses**) பண்டைய எகிப்தின் புது இராச்சியத்தை ஆண்ட இருபதாம் வம்சத்தின் பத்தாம் மற்றும் இறுதி பார்வோன் ஆவார். 

இவர் எகிப்தின் புது இராச்சியத்தை கிமு 1107 முதல் கிமு  1078/77 முடிய  28 அல்லது 29 ஆண்டுகள் ஆண்டார். 

இவரது ஆட்சியின் முடிவின் போது துவங்கிய எகிப்தில் மூன்றாம் இடைநிலைக் காலத்தின் போது, எகிப்தின் தெற்கே அமைந்த நூபியா பகுதியின் குஷ் இராச்சியத்தினர் எகிப்தை கைப்பற்றி ஆண்டனர்.

## இதனையும் காண்க
* எகிப்தின் இருபதாம் வம்சம்
* புது எகிப்து இராச்சியம்
* எகிப்திய பார்வோன்கள்
* பண்டைய எகிப்திய அரசமரபுகள்
## மேற்கோள்கள்


## மேலும் படிக்க

* Darrell D. Baker, *The Encyclopedia of the Egyptian Pharaohs, Volume I: Predynastic to the Twentieth Dynasty (3300–1069 BC)*, Bannerstone Press, London 2008, , S. 334–336.
* Christian Cannuyer, *Encore la Date de l'accession au Thrône de Ramsès XI*, GM 132 (1993), 19-20
* Aidan Dodson, *Afterglow of Empire, Egypt from the Fall of the New Kingdom to the Saite Renaissance*, AUC Press 2012
* Klaus Ohlhafer, *Zum Thronbesteigungsdatum Ramses' XI. und zur Abfolge der Grabräuberpapyri aus Jahr 1 und 2 whm-mswt*, GM 135 (1993), 59-72
* Kim Ridealgh, A Tale of Semantics and Suppressions: Reinterpreting Papyrus Mayer A and the So-called 'War of the High Priest' during the Reign of Ramesses XI, SAK 43 (2014), 359-373
* Ad Thijs, "Some observations on the Tomb-Robbery Papyri", in: A.I. Blöbaum, M. Eaton-Krauss, A. Wüthrich (eds), Pérégrinations avec Erhart Graefe, Festschrift zu seinem 75. Geburtstag (Ägypten und Altes Testament 87), 519-536
* Edward Wente, *The Suppression of the High Priest Amenhotep*, JNES 25 (1966), 73-87

## வெளி இணைப்புகள்

* 

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
எல்லிப்டோசைட்டு

**எல்லிப்டோசைட்டுகள்** *(Elliptocytes)* என்பவை அசாதாரணமான வடிவங்கொண்ட இரத்தச் சிவப்பு அணுக்களைக் குறிக்கின்றன. இவை ஒவலோசைட்டுகள் என்ற பெயராலும் அழைக்கப்படுகின்றன. முட்டை வடிவம் முதல் தடி அல்லது பென்சில் வடிவம் வரையிலான நீள்வட்டம் முதல் நீள்வடிவங்களில் இவை காணப்படுகின்றனா. இரத்தநிறமியான ஈமோகுளோபின் இந்நீள்வடிவ செல்களின் முனைகளில் குவிந்து அடர்த்தியாகவும்  நடுப்பகுதியில் சாதாரண வெளிர் நிறமும் கொண்டுள்ளதை ஒளிநுண்ணோக்கி மூலம் உற்றுநோக்கும்போது காணமுடிகிறது. அரிவாள் செல்கள் போல கூர்மையாக இல்லாமல் இச்செல்களின் விளிம்புகள் வளைந்து காணப்படுகின்றன.  

கண்ணாடித் தகட்டின் மீது பூசப்பட்ட இரத்த மாதிரியில் 1% எல்லிப்டோசைட்டுகள் காணப்படுவது சாதாரண நிலையாகும்.  

அசாதாரண இந்த சிவப்பு இரத்த அணுக்கள் கீழ்கண்ட இரத்தக் கோளாறுகள் உள்ள நோயாளிகளின் இரத்தப் படலங்களில் அதிக எண்ணிக்கையில் காணப்படுகின்றன:  

*மரபுவழி நீள்வட்டச் செல்லியம்
*தென்கிழக்கு ஆசிய நீள்வட்டச் செல்லியம்
*தலசீமியா எனப்படும் இரத்த அழிவுச்சோகை
*இரத்த இரும்புக் குறைபாடு
*பிறவி நரம்புக் குழலிணைவுப் பிறழ்வு நோய்த்தொகை
*மைலோபைப்ரோசிசு எனப்படும் எலும்புமச்சை புற்றுநோய்
*முதிரா சிவப்பணு இரத்தச்சோகை
## மேற்கோள்கள்

பகுப்பு:நோய்கள்
பகுப்பு:குருதி நோய்கள்
கோபி மோகன் தாகூர்

**ராஜா கோபி மோகன் தாகூர் (Raja Gopi Mohan Tagore)** (1760-1819) இவர்  பாதுரியகட்டா தாகூர் குடும்பத்தைச் சேர்ந்தவரும் மற்றும் இந்திய துணைக் கண்டத்தின் வங்காளப் பகுதியைச் சேர்ந்த ஜமீந்தாரும் மற்றும் அறப்பணிகளில் ஈடுப்பட்டவருமாவார்.  

## பணிகள்
தர்பநாராயண தாகூரின் மகனான இவர், தாகூர் குடும்பத்தின் பாதுரியகட்டா கிளையை நிறுவியவராவார். இவருக்கு சமசுகிருதம், பிரெஞ்சு, போர்த்துகீசியம், ஆங்கிலம், பாரசீகம் மற்றும் உருது போன்ற மொழிகள் தெரிந்திருந்தன.  கோபி மோகன் தாகூர் தனது செல்வத்திற்காக நன்கு அறியப்பட்டவர். மேலும் 1812 ஆம் ஆண்டில், காளிகாட்டில் உள்ள காளிக் கோயிலுக்கு மிகப் பெரிய தங்கத்தைப் பரிசாக வழங்கியவராக இருந்திருக்கலாம்.  

நாட்டில் மேற்கத்திய கல்வியைத் தொடங்கிய கொல்கத்தாவின் மாநிலக் கல்லூரியின் நிறுவனர்களில் ஒருவராகவும் இருந்தார்.  பிற்காலத்தில் இந்துக் கல்லூரி என்று அழைக்கப்பட்ட மாநிலக் கல்லூரியை நிறுவியதற்காக இவர் அளித்த நன்கொடை இரண்டாவது பெரியதாகும், இது வர்தமான் மகாராஜாவுக்கு அடுத்தபடியாக இருந்தது. இதன் நினைவாக கல்லூரியின் நூலக மண்டபத்தில் பளிங்கினால் ஆன கல்வெட்டு ஒன்று அமைக்கப்பட்டது.  பின்னர் இந்துக் கல்லூரியின் ஆளுநராக நியமிக்கப்பட்டு தகுதியான மாணவர்களுக்கு இவரது பெயரில் உதவித்தொகை வழங்கினார்.  

கோபி மோகன் துர்கா பூசையை ஆடம்பரமாக கொண்டாடினார். ஆர்தர் வெல்லஸ்லி உட்பட பல ஐரோப்பியர்கள் இவர் வழங்கிய விழா மற்றும் இரவு விருந்தில் கலந்து கொண்டனர்.  

### அறப்பணிகள்
கலை, இசை, சமசுகிருத கற்றல் மற்றும் தடகள விளையாட்டு ஆகியவற்றின் சிறந்த புரவலராக இருந்த இவர் இந்த நோக்கத்திற்காக தாராளமாக நன்கொடை அளித்தார்.  பிரபல மல்யுத்த வீரர் இராதா கௌலா இவரிடம் பணிபுரிந்துள்ளார்.  இவரிடம் பணிபுரிந்தவர்களில் பிரபல வங்காள பாடலாசிரியர் இலக்கி காந்தா மற்றும் அக்காலத்தின் பிரபல பாடகர் காளி மிர்சா ஆகியோரும் அடங்குவர்.  

இவர் சோவபசார் இராஜா இராஜ் கிருஷ்ண தேவின் நெருங்கிய நண்பராக இருந்தார்.  இவர் ஒரு முறை ஜெசூரைச் சேர்ந்த இராஜா பரோடா காந்தா ராயின் தந்தைக்கு உதவினார்.  

### கலைப்பணி
1803ஆம் ஆண்டில் கொல்கத்தாவுக்கு வருகை தந்த பிரிட்டிசுக் கலைஞர் ஜார்ஜ் சின்னரியின் உதவியுடன் இவர் தாகூர் குடும்பத்தின் கலைத் தொகுப்பைத் தொடங்கினார்.   பின்னர் இது இவரது பேரன் பிரத்யோத் குமார்தாகூரால் விரிவாக்கப்பட்டது. 1802 இல் இவர் சியாம்நகரில் உள்ள சியாம்நகர் முலாசோர் காளிக் கோயிலை நிறுவினார். 

## குடும்பம்
இவருக்கு  சூர்ஜி குமார், சந்திர குமார், நந்தகுமார், காளி குமார், ஹர குமார் மற்றும் பிரசன்ன குமார் எ ஆறு மகன்களும் மற்றும் ஒரு மகளும் இருந்தனர்.   இதில் ஹர குமார் தாகூர் மற்றும் பிரசன்ன குமார் தாகூர் ஆகிய இருவரும் தாகூர் குடும்பத்தை முன்னோக்கி மரபில் செலுத்தியவர்களில் குறிப்பிடத்தக்கவர்கள் ஆவர்.  

## குறிப்புகள்

பகுப்பு:1819 இறப்புகள்
பகுப்பு:1760 பிறப்புகள்
பகுப்பு:தாகூர் குடும்பம்
நில்மோனி தாகூர்

**நில்மோனி தாகூர் (Nilmoni Tagore)** (1721-1791) தாகூர் குடும்பத்தின் ஒரு வாரிசான இவர், பழைய பாதுரியகட்டாவின் வீட்டை விட்டு வெளியேறி, 1758 ஆம் ஆண்டில் தாகூர் குடும்பத்தின் ஜோராசங்கோ கிளையை நிறுவினார். இவர் ஜோராசங்கோ தாகூர் பாரி என்று அழைக்கப்படுகின்றார். நில்மோனி மற்றும் தர்பநாராயண தாகூர் ஆகிய இருவரும் பிரித்தானிய கிழக்கிந்திய நிறுவனத்தில் பணிபுரிந்த ஜெய்ராம் தாகூரின் இரண்டு மகன்களாவர்..  தர்பநாராயணன் தனது வணிகத்தையும் நிலங்களையும் வளர்த்துக் கொண்டாலும், நில்மோனி பிரிட்டிசாருக்கு சேவை செய்யத் தீர்மானித்து மாவட்ட நீதிமன்ற சிரஸ்தாராக உயர்ந்தார். குடும்ப தகராறின் தீர்வுத் தொகையாகஇவர் தனது சகோதரர் தர்பநாராயணனிடமிருந்து ஒரு இலட்சம் ரூபாயைப் பெற்றுக்கொண்டு ஜோராசங்கோவுக்குச் சென்று அங்கு ஒரு வீட்டினைக் கட்டினார்.

இவருக்கு இராம்லோகன் தாகூர் (1759-1804), இராம்மோனி தாகூர் (1759-1833), இராம்புல்லாவ் தாகூர் (1767-1824) என்ற மூன்று மகன்கள் இருந்தனர். இராம்மோனி தாகூருக்கு இராதாநாத், துவாரகநாத் மற்றும் இராம்நாத் என்றா மூன்று மகன்கள் இருந்தனர்.  இராம்லோகன் தாகூருக்கு ஆண்வாரிசு இல்லை. எனவே அவர் தனது சகோதரர் இராம்மோனியின் இரண்டாவது மகனான புகழ்பெற்ற துவாரகநாத் தாகூரை தத்தெடுத்தார். அவருக்கு கீழ் தாகூரின் ஜோராசங்கோ கிளையின் அதிர்ஷ்டம் உயர்ந்தது

## குறிப்புகள்

பகுப்பு:1791 இறப்புகள்
பகுப்பு:1721 பிறப்புகள்
பகுப்பு:தாகூர் குடும்பம்
பகுப்பு:கொல்கத்தா நபர்கள்
தர்பநாராயண தாகூர்

**தர்பநாராயண் தாகூர் (Darpanarayan Tagore)** (1731-1793)  இவர்தாகூர் குடும்பத்தைச் சேர்ந்தவர. இர் பாதுரியகட்டாவுில் கிளைத்தார். கொல்கத்தாவுக்குச் செல்வதற்கு முன்பு சந்தன்நகரில் உள்ள பிரெஞ்சு கிழக்கிந்திய நிறுவ்னத்தில் திவானாகப் பணியாற்றினார். பின்னர் இவர் எட்வர்ட் வீலருக்கு ஒரு வணிகரானார். *எட்வர்ட் வீலர் கர்னல் மோன்சனு*க்குப் பிறகு *[[வாரன் ஹேஸ்டிங்ஸ்]]* தலைமையிலான வங்காளத்தின் உச்சக்குழு அமைப்பின் உறுப்பினராக இருந்தார். பின்னர் தர்பநாராயணன்  வங்காளதேசத்தின் உள்ள ராஜசாகியில் தனது பெயரில் ஒரு பெரிய ஜமீந்தாரி நிலங்களை வாங்கி வங்காளத்தின் முன்னணி ஜமீந்தார்களில் ஒருவராக தன்னை நிலைநிறுத்திக் கொண்டார். இவருக்குப் பிறகு இவரின் மகன் கோபி மோகன் தாகூர் பதவிக்கு வந்தார்.

## மேலும் காண்க

* நில்மோனி தாகூர்

## குறிப்புகள்

பகுப்பு:1793 இறப்புகள்
பகுப்பு:1731 பிறப்புகள்
பகுப்பு:தாகூர் குடும்பம்
திஸ்கித்

**திஸ்கித்** (**Diskit**) இந்தியாவின் லடாக் ஒன்றியப் பகுதியின் லே மாவட்டத்தின், நூப்ரா வருவாய் வட்டத்தில் அமைந்த கிராம ஊராட்சி ஆகும்.காரகோரம் மலைத்தொடரில் அமைந்த இக்கிராமத்தில் திஸ்கித் விகாரை உள்ளது. திஸ்கித் கிராமம், லே நகரத்திற்கு கிழக்கே 118 கிலோ மீட்டர் தொலவிலும், ஹன்டர் நகரத்திலிருந்து 7 கிலோ மீட்டர் தொலைவிலும் உள்ளது.  
லே  நகரம் மற்றும் தவுலத் பெக் ஓல்டியை இணைக்கும் துர்புக்-சியோக்-தவுலத் பெக் ஓல்டி சாலை இக்கிராமம் வழியாகச் செல்கிறது.
## மக்கள் தொகை பரம்பல்
2011-ஆம் மக்கள்தொகை கணக்கெடுப்பின் படி, திஸ்கித் கிராமம் 344 வீடுகளையும்,  1760 மக்கள்தொகையும் கொண்டுள்ளது. எழுத்தறிவு 76.57% ஆகவுள்ளது.
மக்கள் தொகையில் பெரும்பான்மையாக உள்ள பட்டியல் பழங்குடியினரின் எண்ணிக்கை 1519 ஆகவுள்ளது இக்கிராம மக்கள் கல்வி, அரசு வேலைகள், வங்கிச் சேவைகளுக்கு நூப்ராவிற்குச் செல்ல வேண்டும்.

## சுற்றுலா
காரகோரம் மலைத்தொடரில் அமைந்த லடாக்கின் நூப்ரா பள்ளத்தாக்கில் அமைந்த திஸ்கித் கிராமம், ஆண்டு முழுவதும் இயங்கும் முக்கியச் சுற்றுலாத் தலமாகும். சியோக் ஆற்றின் கரையில் அமைந்த திஸ்கித் கிராமத்தில் பல விருந்தினர் விடுதிகளும், உண்வு விடுதிகளும் உள்ளது.

## உள்கட்டமைப்பு வசதிகள்
# கேந்திரிய வித்தியாலயம், நூப்ரா 
# தாலுகா மருத்துவ மனை, நூப்ரா 
# ஜம்மு காஷ்மீர் வங்கி கிளை
# லாம்டோன் மாதிரி மேனிலைப் பள்ளி 
# அரசு பட்டப்படிப்புக் கல்லூரி, நூப்ரா 
# பொதுப்பணித் துறை, நூப்ரா  
## இதனையும் காண்க
* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* கல்வான் நதி
* பாங்காங் ஏரி 
* உண்மையான கட்டுப்பாட்டுக் கோடு 
* துர்புக்

## மேற்கோள்கள்

 பகுப்பு:லே மாவட்டத்தின் நகரங்களும் ஊர்களும்

பகுப்பு:லே மாவட்டம்
துர்புக்

**துர்புக்** (**Durbok**), also spelled **Durbuk** and **Darbuk**), இந்தியாவின் லடாக் ஒன்றியப் பகுதியின் லே மாவட்டத்தில் உள்ள துர்புக் தாலுக்காவின் நிர்வாகத் தலைமையிடமும், கிராம ஊராட்சியும் ஆகும். இக்கிராமம்  சங் லா கணவாய்க்கும், பாங்காங் ஏரிக்கும் இடையே அமைந்துள்ளது. துர்புக் கிராமத்தை, தவுலத் பெக் ஓல்டியுடன் இணைக்கும் துர்புக்-சியோக்-தவுலத் பெக் ஓல்டி சாலை இக்கிராமத்திலிருந்து துவங்குகிறது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, துர்புக் கிராமம் 160 வீடுகளும், 852 மக்கள்தொகையும் கொண்டுள்ளது. அதில் ஆண்கள் 416 மற்றும் பெண்கள் 436 ஆகவுள்ளனர். மக்கள்தொகையில் பட்டியல் மலைவாழ் பழங்குடியினர் 846 ஆகவுள்ளனர். எழுத்தறிவு 66.62% ஆகவுள்ளது. 6 வயதிற்குட்பட்ட குழந்தைகள் 85 உள்ளனர். இக்கிராம மக்கள் திபெத்திய பௌத்தம் கடைபிடிக்கின்றனர்.

## போக்குவரத்து
லே மாவடத்தின் அனைத்து பகுதிகளுடன் துர்புக் கிராமம், சாலை வழியாக இணைக்கப்பட்டுள்ளது. கரு எனும் கிராமத்திற்குச் செல்லும் சாலை சிந்து ஆற்றுடன் இணைத்து, பின் லே மற்றும் கார்கில் நகரங்களுடன் இணைக்கிறது. இதே சாலை எதிரி திசையில் உள்ள பாங்காங் ஏரியுடன் இணைக்கிறது. துர்புக் கிராமத்திற்கு மேற்கே சியோக் ஆறு வழியாகச் செல்லும் சாலை திஸ்கித்  மற்றும் துர்துக் கிராமங்களை இணைக்கிறது.

துர்புக்-சியோக்-தவுலத் பெக் ஓல்டி சாலையானது சியோக் ஆற்றின் கிழக்கு பகுதியில் உள்ள தவுலத் பெக் ஓல்டி போன்ற  இந்திய-சீன எல்லைப்புறத்தில் உள்ள இராணுவ மையங்களை இணைக்கிறது.

## இதனையும் காண்க
* தவுலத் பெக் ஓல்டி
* திஸ்கித்
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* கல்வான் நதி
* பாங்காங் ஏரி 
* உண்மையான கட்டுப்பாட்டுக் கோடு

## மேற்கோள்கள்

 பகுப்பு:லே மாவட்டத்தின் நகரங்களும் ஊர்களும்
பகுப்பு:லே மாவட்டம்
அரவிந்தன் நீலகண்டன்

**அரவிந்தன் நீலகண்டன்** (*Aravindan Neelakandan*) தமிழ் மற்றும் ஆங்கிலத்தில் எழுதும் எழுத்தாளர். ராஜீவ் மல்கோத்ரா உடன் இணைந்து இவர் எழுதிய உடையும் இந்தியா எனும் நூல் அதிகம் கவனிக்கப்பட்ட படைப்பாகும். “ஆழி பெரிது” வேதகாலப் பண்பாடு குறித்து அரவிந்தன் எழுதியுள்ள ஓர் ஆய்வு நூல். இது தமிழ்ப் பேப்பர் என்ற இணைய இதழில் தொடராக வெளிவந்தது. இணைய இதழில் தொடராக வெளிவந்தபோது மிகப்பெரும் வரவேற்பையும் அதைவிடப் பெரிய சர்ச்சைகளையும் எதிர் கொண்டது.  கதைகள், கட்டுரைகள் மற்றும் நூல்கள் எழுதுவதோடு வலம் என்ற மாத இதழின் பொறுப்பாசிரியர்களில் ஒருவராகவும் செயல்பட்டு வருபவர்.. மேலும் "ஸ்வராஜ்யா" மற்றும் "தமிழ் ஹிந்து" இணையதளங்களின் பதிப்பாசிரியர்களில் ஒருவராகவும் அவற்றின் படைப்புகளில் பங்கெடுப்பவராகவும் உள்ளார்.

## வாழ்க்கைக் குறிப்பு
அரவிந்தன் நீலகண்டன் 16 சூன் 1971 அன்று நாகர்கோவிலில் பிறந்தார். சென்னைப் பல்கலைக் கழகத்தில் உளவியலில் முதுகலைப் பட்டமும், மதுரை காமாராஜர் பல்கலைக் கழகத்தில் பொருளாதரத்தில் பட்டமும் பெற்றுள்ளார். திண்ணை இணைய இதழில் இந்தியவியல் மற்றும் அறிவியல் கட்டுரைகளை எழுதத் தொடங்கியதிலிருந்து பொது வெளியில் அறிமுகமானார். ஆசிய செய்திகள் தொடர்பாக பத்தி எழுத்தாளராக யு. பி. ஐ. (UPI) இணையதளத்தில் தொடர்ந்து எழுதி வந்தார். பதிப்பிக்கப்பட்ட புத்தகங்களோடு கூட, "தினமணி ஜக்‌ஷன்", "சொல்வனம்", தமிழ்ப் பேப்பர்  மற்றும் "திண்ணை" இணைய இதழ்களில் தொடர்ந்து எழுதி வருகிறார். உலகின் பல்வேறு நாடுகளைச் சார்ந்த கல்வியிலாளர்கள் மற்றும் தனிப்பட்ட அறிஞர்கள் பங்குபெறும் "சிருஷ்டி மதுரை" என்ற அமைப்பில் வழி நடத்துபவர்களுள் ஒருவராக உள்ளார். கோபி சங்கரின், பாலியல் வேறுபாடுகள் குறித்து தமிழில் எழுதப்பட்ட முதல் புத்தகம் வெளியிடும் நிகழ்ச்சியை ஒருங்கிணைத்தார்.

## படைப்புகள்
சிறுகதை, கட்டுரை, சமூக மற்றும் அரசியல் நூல்கள். 

## தமிழ்ப் புத்தகங்கள்
இவர் கீழ்வரும் தமிழ்ப்புத்தகங்களை எழுதியுள்ளார், .
* உடையும் இந்தியா 
* ஆழி பெரிது: வேதப் பண்பாடு குறித்த உண்மையான தேடல் 
* இந்திய அறிதல் முறைகள்: நவீன அறிவியல் புலங்களைப் புரிந்து கொள்ள
* நம்பக்கூடாத கடவுள்
* நரேந்திர மோடி புதிய இரும்பு மனிதர்
* பஞ்சம், படுகொலை, பேரழிவு, கம்யூனிஸம்
* இந்துத்துவச் சிறுகதைகள்
* இந்துத்துவம் ஓர் எளிய அறிமுகம்
* கொஞ்சம் தேநீர் கொஞ்சம் இந்துத்துவம்
* மோடியின் குஜராத்: இந்தியாவின் வளர்ச்சிக்கு ஒரு முன்மாதிரி

## மேற்கோள்கள்

## வெளி இணைப்புகள்
வலம் இதழில் எழுதியுள்ள கட்டுரைகள்

ஆழி பெரிது – ஒரு மதிப்புரை - சொல்வனம் இணைய இதழில் இருந்து.

பகுப்பு:தமிழ் எழுத்தாளர்கள்
பகுப்பு:இந்திய எழுத்தாளர்கள்
துர்புக்-சியோக்-தவுலத் பெக் ஓல்டி சாலை

**துர்புக்-சியோக்-தவுலத் பெக் ஓல்டி சாலை** (**Darbuk–Shyok-DBO Road** (DS-DBO Road/DSDBO Road), இதனை வடக்கு சாலையின் துணைப் பிரிவு என்றும் அழைப்பர் **Sub-Sector North road**, இந்தியாவின் லடாக் ஒன்றியப் பகுதியில் அனைத்து காலநிலைகளையும் தாங்கக் கூடிய 250 கிலோ மீட்டர் நீளம் கொண்ட சாலை ஆகும். இச்சாலை இந்திய-சீன எல்லைக்களுக்கிடையே உள்ள செல்லும் உண்மையான கட்டுப்பாட்டுக் கோடு அருகே இந்திய எல்லைப் பகுதியில் காரகோரம் மலைத்தொடரில் உள்ளது.  

இச்சாலை லடாக்கின் தலைநகரமான லே நகரத்தை துர்புக்]], சியோக் சமவெளியின் தெற்கில் உள்ள சியோக் கிராமம் மற்றும் சியாச்சின் பனியாற்றில் அமைந்த தவுலத் பெக் ஓல்டி பகுதியை இணைக்கிறது. சியோக் மற்றும் தவுலத் பெக் ஓல்டியை இணைக்கும் 220 கிலோ மீட்டர் நீளம் கொண்ட இச்சாலையை எல்லைப்புறச் சாலைகள் அமைப்பு 2000 - 2019-களில் அமைத்தது.

## வழித்தடம்
லடாக்கின் லே நகரத்தை, துர்புக், சியோக் கிராமம் வழியாக பாங்காங் ஏரியை  இணைக்கும் சாலை ஏற்கனவே இருந்தது. பின்னர் சும்மத், முண்ட்ரோ, மண்டல்டங் கிராமங்கள் வழியாக, தவுலத் பெக் ஓல்டியை இணைக்கும் இப்புதிய சாலை அமைக்கும் பணி 2000-இல் துவங்கப்பட்டு, ஏப்ரல் 2019-இல் நிறைவேற்றப்பட்டது.

இச்சாலை சுல்தான் சுக்சு ஆற்றின் 430 மீட்டர் நீளமுள்ள கர்ணல் செவாங் ரின்சென் நினைவுப்  பாலத்தைக் கடந்து செல்கிறது. 

இப்பாலத்தை கடந்த பின், இச்சாலை லே மற்றும் காரகோரம் கணவாய் இடையே அமைந்த  முர்கோ கிராமம் வழியாக, இந்திய -சீனாவைப் பிரிக்கும் உண்மையான கட்டுப்பாட்டுக் கோடு அருகே அமைந்த புர்ட்சா மற்றும் கிசில் லங்கர் வழியாக தவுலத் பெக் ஓல்டியை அடைகிறது.

## கட்டுமானம்
இமயமலையில் 13,000 அடி முதல் 16,000 அடி உயரத்தில், 2000-ஆம் ஆண்டில் துவக்கப்பட்ட துர்புக்-சியோக்-தவுலத் பெக் ஓல்டி சாலைக் கட்டுமானம், 2014-இல் ஆண்டில் நிறைவேற்றுவிதமாக திட்டமிடப்பட்டது. 2011-இல் மேற்கொள்ளப்பட்ட சாலை ஆய்வின் போது, இச்சாலையின் கட்டுமானம் ஆறுகளின் கரையோரங்களில் இருப்பதால், இராணுவ பயன்பாட்டிற்கு உகந்தது அல்ல என முடிவு செய்யப்பட்டது. பின்னர்  எல்லைப்புறச் சாலைகள் அமைப்பு இச்சாலையை ஏப்ரல் 2019-இல் நிறைவு செய்தது. 

## அடிக்குறிப்புகள்

## மேற்கோள்கள்

## வெளி இணைப்புகள்
* Darbuk-Shyok-Daulat Beg Oldie Road
* Prateek Joshi, India’s Growing Military Footprint in Eastern Ladakh: Facing China , CogitAsia, Center for Strategic & International Studies, 26 July 2016.
* Alice G Wells, Why Ladakh road built last year has been a thorn in China's flesh , Economic Timems Prime, 20 May 2020.

பகுப்பு:லே மாவட்டம்
பகுப்பு:லடாக்
இருகந்தகம்

**இருகந்தகம்** *(Disulfur)* என்பது S2.  என்ற மூலக்கூற்று வாய்ப்பாட்டால் விவரிக்கப்படும் ஓர் ஈரணு மூலக்கூறாகும். ஈராக்குசிசன் மூலக்கூறுக்கு ஒத்ததாக இருகந்தகமும் இருக்கிறது ஆனால் அறை வெப்பநிலையில் இருகந்தகம் அரிதாகவே தோன்றுகிறது. ஊதா நிறத்திலுள்ள இந்த வளிமம்  சூடான கந்தக நீராவிகளில் ஆதிக்கம் செலுத்துகிறது. ஐஓ சந்திரனின் வளிமண்டலத்தில் காணப்படும் சிறிய உட்கூறுகளில் இருகந்தகமும் ஒன்றாகும். வியாழன் கோளுக்குரிய சந்திரனான ஐஓவில் முக்கியமாக SO2 உள்ளடங்கியுள்ளது.   இருகந்தகத்தின் உறுதியற்ற நிலைப்புத்தன்மை பொதுவாக இரட்டைப் பிணைப்பு விதியின் பின்னணியில் விவரிக்கப்படுகிறது.

## தயாரிப்பு

530° செல்சியசு வெப்பநிலையும் 1மில்லிமீட்டர் குறைந்த அழுத்தமும் கொண்ட கந்தகத்தை 720° செல்சியசு வெப்பநிலைக்கு சூடுபடுத்தினால் ஊதாநிறமுள்ள இருகந்தக வளிமம் உருவாகிறது. கார்பனைல் சல்பைடின் வளிமண்டலத்தை பாதரச ஒளியுணர்வு மிகைப்பியைப் பயன்படுத்தி புற ஊதா ஒளியுடன் கதிர்வீச்சுக்கு உட்படுத்தும்போதும் அல்லது CS2, H2S2, S2Cl2 அல்லது C2H4S, PSF3 அல்லது COS போன்றவற்றை கதிர்வீச்சுக்கு உட்படுத்தும்போதும் இருகந்தகம் தயாரிக்கப்படுகிறது. 
### இயற்கையில் இருகந்தகம்
வியாழனின் சந்திரன் ஐஓவின் மேற்பரப்பில் பீலே எரிமலைக்கு அருகில் இருந்து உமிழப்படும் வளிமத்தில் இருகந்தகம் கண்டறியப்பட்டுள்ளது. 

## பண்புகள்

S2 இன் அடிநிலை ஒரு மும்மையாகும். O2 மற்றும் SO போன்ற இணைக்கப்படாத இரண்டு எலக்ட்ரான்கள் இந்த ஈரியங்குருபில் உள்ளன. S-S 189 பைக்கோமீட்டர்  பிணைப்பு இடைவெளியை  S-S பிணைப்பு பெற்றுள்ளது. S8 இல் இடம்பெற்றுள்ள 206 பைக்கோமீட்டர்  பிணைப்பு இடைவெளி கொண்ட S-S ஒற்றைப் பிணைப்புகளை விட இது நீளம் குறைந்ததாகும். இருகந்தகம் 715 செ.மீ−1 இல் இராமன் நிறமாலை அதிர்வெண்பட்டையில் அடையாளம் காணப்படுகிறது.  தொடர்புடைய ஆக்குசிசனின் O-O மூலக்கூறு 1556 செ.மீ−1 இல் அடையாளம் காணப்படுகிறது.  S-S மூலக்கூறின் பிணைப்பு ஆற்றல் 430 கிலோயூல்/மோல் ஆகும். இதேபோல தொடர்புடைய ஆக்சிசன் மூலக்கூறின் பிணைப்பு ஆற்றல் 498 கிலோயூல்/மோல் ஆகும். 
சூரிய ஒளியில் 7.5 நிமிடம் சராசரி ஆயுட்காலம் கொண்ட இருகந்தகம் உடனடியாக ஒளியணுக்களால் ஒளிப்பிரிகை அடைகிறது.  

## மேற்கோள்கள்

## புற இணைப்பு
*

பகுப்பு:கந்தகத்தின் புறவேற்றுரு வடிவங்கள்
அதிஉயர் மலை போர்ப் பயிற்சிப் பள்ளி

**அதிஉயர் மலை போர்ப் பயிற்சிப் பள்ளி** (**High Altitude Warfare School** (**HAWS**) இமயமலையின் பனிபடர்ந்த மிக உயரமான மலைப்பகுதிகளில் குளிர்காலங்களிலும் இந்தியப் படைவீரர்கள் போரிடுவதற்கு பயிற்சி தருவதற்கு, காஷ்மீர் பள்ளத்தாக்கின் குல்மார்க் பகுதியில், அப்போது இராணுவ பிரிகேடியராக இருந்த கே. எஸ். திம்மையாவால் இந்த பனிமலை போர் பயிற்சிப் பள்ளி  (**ski school**) 1948-இல் துவக்கப்பட்டது. பின்னர் 1962-இல் இதன் பெயர் அதிஉயர் பனிமலை போர்ப் பயிற்சிப் பள்ளி என பெயர் மாற்றம் செய்யப்பட்டது. இப்பயிற்சிப் பள்ளி உலகின் மலைப்போர்க்கலை பயிற்சி அளிக்கும் நிறுவனங்களில் ஒன்றாகும். இப்பயிற்சி பள்ளியில் ஆண்டுதோறும் ஐக்கிய அமெரிக்க நாடு, ஐக்கிய இராச்சியம், ஜெர்மனி போன்ற நாடுகளிலிருந்து வரும் இராணுவ வீரர்களுக்கு. இந்த அதிஉயர் மலை போர்ப் பயிற்சி பள்ளி நிறுவனம், சியாச்சின் போன்ற பனிபடர்ந்த உயரமான மலைகளில் போரிடுதவதற்கு தேவையான சிறப்புப் பயிற்சிகள் வழங்குகிறது. 

## வரலாறு
1947 இந்திய பாகிஸ்தான் போரின் போது, இந்தியாவின் காஷ்மிரின் வடக்கே அமைந்த பனிபடர்ந்த உயரமான மலைப் பகுதியான ஜில்ஜித்-பல்டிஸ்தான் பகுதிகளை கைப்பற்றிய, பாகிஸ்தானிய பஷ்தூன்களிடமிருந்து, போதிய மலைப்போர் பயிற்சியில்லாத இந்திய இராணுவத்தால் கைப்பற்ற இயலவில்லை. எனவே இந்தியப் படைவீரர்களுக்கு பனிபடந்த உயரமான மலைகளில் போரிடுவதற்கு தேவையான பயிற்சி வழங்கவே, டிசம்பர் 1948-இல் பிரிகேடியாராக இருந்த கே. எஸ். திம்மையா தலைமையில், காஷ்மீரின் குல்மார்க்கில் இந்த மலைப் போர் பயிற்சிப் பள்ளி நிறுவப்பட்டது.  8 ஏப்ரல் 1962-இல் இப்பயிற்சிப் பள்ளியை தரம் உயர்த்தி  அதிஉயர் மலை போர்ப் பயிற்சிப் பள்ளி என பெயர் மாற்றம் செய்யப்பட்டது. 

## வழங்கும் பயிற்சிகள்
ஆண்டுதோறும் இப்பயிற்சி பள்ளி கோடைக்காலத்தில் மே முதல் அக்டோபர் வரை காஷ்மீரின் சோன்மார்க்கிலும், பின்னர் குளிர்காலத்தில் சனவரி முதல் ஏப்ரல் வரை
குல்மார்க்கிலும் குளிர்கால போர்ப் பயிற்சி வழங்குகிறது. இப்பயிற்சி பள்ளியில் பயிற்சி முடித்தவர்களுக்கு, உலகின் உயரமான மலைப்போர்க்களமான காரகோரம் மலைத்தொடரில் உள்ள சியாச்சின் போர்க்களத்திற்கு அனுப்பிவைக்கப்படுகின்றனர். 

## ஊடகம்
இந்த பயிற்சிப் பள்ளி வழங்கும் பனிபடர்ந்த உயரமான மலைகளில் ஏறுவது, வாழ்வது, போரிடுவது போன்ற பயிற்சிகளை டிஸ்கவரி சானல்  **வீர் டிஸ்கவரி** ("Veer by Discovery") எனும் தலைப்பில் ஆவணப்படமாக வெளியிட்டுள்ளது.

## மேற்கோள்கள்

## வெளி இணைப்புகள்
*அதிஉயர் மலை போர்ப் பயிற்சிப் பள்ளியின் அதிகாரப்பூர்வ இணையதளம்
* HIGH ALTITUDE WARFARE SCHOOL
* High Altitude Warfare School(HAWS) Trainees Scale New Height

*
பகுப்பு:இந்தியத் தரைப்படை
குல்மார்க் மாவட்டம்
தோம் ஏபல்

**தோம் ஏபல்** *(Tom Abel)* (born 1970) ஒரு செருமானிய அண்டவியலாளர் ஆவார். இவர் அண்டவியல் கட்டமைப்பை ஆய்வு செய்துவருகிறார். இவர் புடவியின் முதல் தலைமுறை விண்மீன்களில் அருகிய பொன்ம அடர்விண்மீன்களின் ஈர்ப்புக் குலைவை முதன்முதலாக மதிப்பீடு செய்தார்.  இந்த ஆய்வை இவர் கிரெகு எல். பிறையன், மைக்கேல் எல். நார்மன் ஆகியோரோடு இணைந்து செய்து 2000 ஆம் ஆண்டில் அறிவியல் இதழில் வெளியிட்டார் (2002, 295, 93).  இவர் தன் முனைவர் பட்டத்தை 2000 ஆம் ஆண்டில் முனிச்சில் அமைந்த உலூத்விக் மாக்சுமில்லன் பல்கலைக்கழகத்தில் பெற்றார்.

இவர் கலிபோர்னியாவில் உள்ள பாலோ அல்டாவில் அமைந்த சுட்டான்போர்டு பல்கலைக்கழகத்தின் இயற்பியல் பேராசிரியரும் சிலாக் (SLAC) தேசிய முடுக்கி ஆய்வகத்தின் துகள் இயற்பியலாளரும் வானியற்பியலாளரும் ஆவார். இவர் 2013 முதல் 2018 வரை காவ்லி துகள்வானியற்பியல், அண்டவியல் நிறுவன இயக்குநராக இருந்து வருகிறார்.

## பின்னணி
ஏபல் செருமனியில் உள்ள உலோவர் பவாரியாவில் பிறந்தார்.

## பணிகள்
இவரது முதன்மையான ஆர்வங்களாக பின்வருப் பணிகள் அமைகின்றன:
* பாழ்நிலை (Primordial) விண்மீன் உருவாக்கம்
* புடவியின் கட்டமைப்பு உருவாக்கமும் மறுமின்னணுவாக்கமும்
* வானியற்பியல்சார் பாய்ம இயங்கியல்
* கதிரியக்க பரிமாற்றம்

## மேற்கோள்கள்

## வெளி இணைப்புகள்
* 
* Kavli Institute for Particle Astrophysics and Cosmology homepage
* Stanford homepage

பகுப்பு:அமெரிக்க அண்டவியலாளர்கள்
பகுப்பு:அமெரிக்க வானியலாளர்கள்
பகுப்பு:1970 பிறப்புகள்
பகுப்பு:வாழும் மக்கள்
இராபர்ட்டோ ஆபிரகாம்

**இராபர்ட்டோ ஆபிரகாம்**  *(Roberto Abraham)*,  (பிறப்பு: 12 ஏப்பிரல் 1965, மணிலா, பிலிப்பைன்சு) ஒரு கனடிய வானியலாளரும் அண்டவியலாளரும் ஆவார். இவர் டொராண்டோ பல்கலைக்கழகத்தில் வானியல் பேராசிரியராக பணிபுரிகிறார். இவர் கனடிய அரசு கழக ஆய்வுறுப்பினரும் ஆவார்]].

## கல்வி
ஆபிரகாம் 1987 இல் தன் இளம் அறிவியல் பட்டத்தைப் பிரித்தானிய கொலம்பியா பல்கலைக்கழகத்த்ல் இருந்து பெற்றார்,இவர் தன் முனைவர்பட்டத்தை 1992 இல் ஆக்சுபோர்டு பல்கலைக்கழகத்தில் இருந்து பெற்றார். இவரது ஆய்வு வழிகாட்டிகள் இயான் எம். மெக்கார்த்தியும் உரோசர் டேவீசும்  ஆவர்.

இவர் தன் முதுமுனைவர் பட்டத்தை தொமினியன் வானியற்பியல் நோக்கீட்டகத்திலும் கேம்பிரிட்ஜ் வானியல் நிறுவனத்திலும் அரசு கிரீன்விச் நோக்கீட்டகத்திலும் ஆய்வு செய்து பெற்றார்.

## தொழில்
இவரது வாழ்க்கை அளவன்சாரா புள்ளியியல் முதல் பால்வெளி புறவடிவ வகைபாடு, குறிப்பாக உயர்செம்பெயர்ச்சி நெடுக்கத்திலான வகைபாடு வரையிலும் தொடக்கநிலை  ஆழ்வெளிப் புலங்களின் ஆய்வுக்காகவும் பெயர்பெற்றதாகும். இவர் "ஜெமினி ஆழ்வெளி ஆய்வில்" தலைமையாளர்களில் ஒருவர் ஆவார்.  இது  மிகத் தொடக்கநிலை நீள்வட்ட பால்வெளிகளின் படிமலர்ச்சி உள்ளங்கிய பல குறிப்பிடத் தக்க முடிவுகளுக்கு வழிவகுத்தது. அவற்றில் பெரும்பாலாவை ஏன் மிகப் பழையனவாக அமைகின்றன என்பதற்கு விளக்கமும் தந்தது.

இவர் நடப்பில் டிரேகான்பிளை தொலையொளிப்பட அணித் தொலைநோக்கியின் இணை முதன்மை ஆய்வாளர்களில் ஒருவராக உள்ளார். இது மீவிரவல் பால்வெளிகளை அதாவது, மீத்தாழ் மேற்பரப்புப் பொலிவு பால்வெளிகளைக்கட்புல ஒளி அலைநீளங்களில் படிமமாக்குகிறது.

இவர் 2016 முதல் 2018 வரை கனடிய வானியல் கழகத் தலைவராக இருந்தார்.  இவர் நடப்பு ஜேம்சு வெபு விண்வெளித் தொலைநோக்கி அறிவுரைக்குழுவில் பங்கேற்று வானியல் சமுதாயத்துக்குப் பணிபுரிகிறார்  இவர் கனடிய அரசு வானியல் கழகத்தின் தகைமைத் தலைவராகவும் விளங்கினார்.

## தகைமைகளும் விருதுகளும்
* 2005 – டொரான்ட்டோ பல்கலைக்கழகத்தின் கலை, அறிவியற்புலச் சிறப்பான கற்பித்தல் விருது  
* 2011 – கனடிய வானியல் கழகத்தின் பி,ஜி. மார்ட்டின் தகைமை  
* 2015 – கனடிய அரசு கழகத்தின் ஆய்வுறுப்பினர் 
* 2017 – கனடிய மன்றக் கில்லம்  ஆய்வுநல்கை 

## மேற்கோள்கள்

## வெளி இணைப்புகள்
*University of Toronto - Prof. Roberto Abraham
*Gemini Genesis Survey Blog

பகுப்பு:கனடிய வானியலாளர்கள்
பகுப்பு:கனடிய அண்டவியலாளர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அண்டவியலாளர்கள்
இந்து மேளா

**இந்து மேளா (Hindu Mela )** என்பது 1867 ஆம் ஆண்டில் கொல்கத்தாவில் தொடங்கப்பட்ட ஒரு அரசியல் மற்றும் கலாச்சார விழாவாகும். பிரித்தனில் தயாரிக்கப்பட்டு இறக்குமதி செய்யப்பட்ட தயாரிப்புகளை விட, இந்தியாவில் தயாரிக்கப்பட்ட பொருட்களுக்கு நகரவாசிகளிடையே தேசிய பெருமித உணர்வை ஏற்படுத்துவதே இதன் முதன்மை நோக்கமாக இருந்தது. இதில் சுதேசி மல்யுத்தம், சுதேசி கலை மற்றும் பாராயணம் மற்றும் சுதேசி கவிதை மற்றும் பாடல்களின் நிகழ்ச்சிகள் ஆகியவை அடங்கும்.  மேளா 1880 வரை தவறாமல் நிகழ்ந்தது. அதன் பிறகு மற்ற இயக்கங்கள் நிறுவப்பட்டதால் இது தன் முக்கியத்துவத்தை இழந்தது.  

## நிறுவனம்
1867 ஆம் ஆண்டில், வங்காளத்தின் படித்த பூர்வீக மக்களிடையே தேசிய உணர்வை மேம்படுத்துவதற்கான  இராஜ்நாராயண பாசு என்பவரால் தேசிய ஆய்வறிக்கை வெளியிடப்பட்டது. இந்த கையேட்டால் ஈர்க்கப்பட்ட நவகோபால் மித்ரா என்பவர் 1867 இல் இந்து மேளா மற்றும் தேசிய சங்கத்தை நிறுவினார்.  மேளா முதலில் சைத்ரா மேளா என்று அழைக்கப்பட்டது .  மேளாவை நிறுவுவதற்கு ஜோராசங்காவின் தாகூர் குடும்பத்தினர் நிதியுதவி அளித்தனர். இந்த நிகழ்வில் தாகூர் குடும்ப உறுப்பினர்கள் கவிதைகளை இயற்றினர். மேலும் பாடல்களையும் பாடினர்.  

## பின் வரும் காலங்கள்
சத்யேந்திரநாத் தாகூர் இந்து மேளாவுடன் ஆழமாக தொடர்பு கொண்டிருந்தார். இவர் மேற்கு இந்தியாவில் இருந்ததால் ஏப்ரல் 1867இல் நடைபெற்ற இந்து மேளாவின் நிறுவன அமர்வில் கலந்து கொள்ளவில்லை. இருப்பினும், இரண்டாவது அமர்வில் இவர் கலந்து கொண்டார். இவர் "*மைல் சபே பாரத் சாந்தன், எக்டன் கஹோ கான்*"" ( "ஒன்றிணை, இந்தியாவின் குழந்தைகளே, ஒற்றுமையாகப் பாடுங்கள்") என்ற பாடலை இயற்றினார். இது இந்தியாவின் முதல் தேசிய கீதமாகப் புகழப்பட்டது.  

மேளாவின் நிறுவன ஆண்டுகளில் மிகவும் இளமையாக இருந்தபோதிலும், இரவீந்திரநாத் தாகூர் ஆழ்ந்த ஈடுபாடு கொண்டிருந்தார். இங்குதான் இவர் முதலில் பிரிட்டிசு எதிர்ப்பு உணர்வுகளை வெளிப்படுத்தினார். இது பிற்கால வாழ்க்கையில் இவரது நம்பிக்கைகளை வடிவமைத்தது. மேளாவின் பத்தாவது ஆண்டுக் கொண்ட்டாட்ட நாளில், இரவீந்திரநாத் தாகூர் தில்லியில் ஒரு பகட்டான தர்பாரை நடத்திய அன்றைய தலைமை ஆளுநர் லிட்டன் பிரபுவின் முடிவை எதிர்த்து ஒரு கவிதையை வெளியிட்டார். இதில் விக்டோரியா மகாராணி "இந்தியாவின் பேரரசி" என்று அறிவிக்கப்பட்டார்.  பிரிட்டிசு இராச்சியத்தை பகிரங்கமாக தாக்கிய தாகூரின் முதல் செயல்களில் இதுவும் ஒன்றாகும்.  

இந்து மேளாவின் பல அமைப்பாளர்கள் ஒன்று கூடி ஒரு ரகசிய சமுதாயத்தை உருவாக்கினர். சஞ்சிவனி சபா, இது சுதேசி தீப்பெட்டிகளையும், சுதேசி தறிகளில் நெய்த துணியையும் தயாரித்தது.  

இந்து மேளா உள்நாட்டு உடல் விளையாட்டுகளுக்கு போதுமான வெளிப்பாட்டை வழங்கியது. மேளாவின் முதல் அமர்வில், நகரத்தின் புகழ்பெற்ற மல்யுத்த வீரர்கள் அழைக்கப்பட்டு வாழ்த்தப்பட்டனர். பின்வரும் அமர்வில், குச்சிச் சண்டை மற்றும் மல்யுத்தம் போன்ற உள்நாட்டு உடல் விளையாட்டுகளுக்கான போட்டிகள் ஏற்பாடு செய்யப்பட்டன. 1874 ஆம் ஆண்டில், மேளாவின் ஐந்தாவது அமர்வு நடைபெற்றபோது, உடல்தகுதி நிகழ்ச்சிகளுக்கான நுழைவுக் கட்டணம் 50 பைசா விகிதத்தில் விற்கப்பட்டன. இந்த வெளிப்பாட்டின் விளைவாக, பல பள்ளிகள் தங்கள் பாடத்திட்டத்தில் உடற்கல்வியை அறிமுகப்படுத்தின. இந்திய ஆட்சிப்பணித் தேர்வுகளிலும் பாடத்திட்டத்தில் உடற்கல்வி சேர்க்கப்பட்டுள்ளது.  

## குறிப்புகள்

## மேலும் படிக்க
* 
* 
பகுப்பு:19 ஆம் நூற்றாண்டில் இந்தியா
தென்னவன் மறவன்

**தென்னவன் மறவன்** என்று போற்றப்படுபவன் **சிறுகுடி கிழான் பண்ணன்**. இவன் சங்ககால வள்ளல்களில் ஒருவன். மதுரை அளக்கர் ஞாழலார் மகனார் மள்ளனார் என்னும் புலவர் இவனது கொடைத்தன்மையைப் போற்றிப் பாடியுள்ளார்.  இந்தப் பாடல் சிதைந்த நிலையில் உள்ளது. என்றாலும் தெளிவான கருத்துகள் சிலவற்றைக் குறிப்பிடுகிறது. 

"வினைப் பகடு ஏற்ற மேழி" என்னும் தொடர் இவன் உழவன் என்பதைத் தெளிபடுத்துறது. "தென்னவன் மறவன்" என்று இவன் குறிப்பிடப்படுவதால் இவன் பாண்டியனுக்குப் படைத்தலைவனாக விளங்கினான் என்பது புலனாகிறது.  "பெரும்பெயர்" என்று பாடலில் வரும் தொடர் இவனைக் குறிக்கிறது போலும். இவன் தன்னைப் பாதுகாக்கும் அரசன் வழுதி என்று குறிப்பிடுகிறான். 

வெள்ளிக் கோள் சூரியன் தோன்று திசைக்குத் தெற்குப் பக்கம் தோன்றினால் மழை பெய்யாது என்பது தமிழர் கண்ட வானியல்.  இப்படிப்பட்ட காலத்தில் சென்ற கிணைமகன் வறுமை தீர இவன் கொடை வழங்கினான். 

## மேற்கோள்

பகுப்பு:சங்க கால தமிழர்கள்
தினேந்திரநாத் தாகூர்

**தினேந்திரநாத் தாகூர் (Dinendranath Tagore)** (1882-1935), மேலும் **தினு தாகூர்** என்றழைக்கப்படும் இவர் ஓர் வங்காள  இசைக்கலைஞரும் மற்றும் புகழ்பெற்ற பாடகரும், இரவீந்திரநாத் தாகூரின் மூத்த சகோதரரின் பேரனுமாவார். இவர் இரவீந்திரநாத் விரும்பக்கூடிய பல மெட்டுகளை உடனுக்குடன் இசையமைத்தார். விஸ்வபாரதிதியின் இசைப் பள்ளியின் முதல்வராகவும் மற்றும் நடன, நாடகம் மற்றும் இசை நிறுவனமான சங்கீத பவானை என்ற இசைப் பள்ளியின் தொடக்க ஆண்டுகளில் பணிபுரிந்தார். தாகூரின் பாடல்களை ரவீந்திர சங்கீதம் என்ற பெயரில் அறிமுகப்படுத்திய முதல் நபர் இவர்தான்.

தினேந்திரநாத் திவிஜேந்திரநாத் தாகூரின் மூத்த மகன் திவேபேந்திரநாத்தின் மகன் ஆவார். மேலும் தாகூர் குடும்பத்தைச் சேர்ந்த ஜோரசங்கோ தாகூர் மாளிகையின் கலாச்சார ரீதியாக வளமான சூழலில் பிறந்தார். இவர் குறிப்பாக இந்துஸ்தானி இசையில் நன்கு பயிற்சி பெற்றவராவார்., மேலும் பல ஆரம்பகால ரவீந்திர சங்கீதம் இவரது குரலில் காப்பகங்களிலும் பதிவுகளிலும் காணப்படுகின்றன. மெல்லிசைகளைப் பதிவு செய்வதற்காக, இவர் முதன்மையாக பண்டிட் விஷ்ணு நாராயண் பத்கண்டேவால் புதிதாக முறைப்படுத்தப்பட்ட சர்காம் குறியீட்டைப் பயன்படுத்தினார். ஆனால் இவர் மேற்கத்திய இசைக் குறியீட்டையும் நன்கு அறிந்தவர்.

தாகூரின் பல நடன நாடகங்களுடனும் இவரது தொடர்பு இருந்தது. இதில் 1933இல் மும்பையில் *தேசர் தேஷ்* (அட்டைகளின் நிலம்) என்ற நிகழ்ச்சியை நிகழ்த்தினார். 1932இல் *நாதிர் பூஜா* என்ற திரைப்படத்திற்கும் இசையமைத்தார்.

## குறிப்புகள்

பகுப்பு:1935 இறப்புகள்
பகுப்பு:1882 பிறப்புகள்
பகுப்பு:தாகூர் குடும்பம்
இந்திய தேசிய இராணுவக் கல்லூரி

**இராஷ்டிரிய இந்திய இராணுவக் கல்லூரி** (*Rashtriya Indian Military College* (*RIMC*) இந்தியாவின் உத்தராகண்ட் மாநிலத்தில் உள்ள டேராடூனின் செயல்படும் ஆண் பையன்களுக்கான இராணுவப் பயிற்சிப் பள்ளி ஆகும். இது பிரித்தானிய இந்திய அரசால் நிறுவப்பட்டதாகும்.

ஐக்கிய இராச்சியத்தின் வேல்ஸ் இளவரசர் எட்டாம் எட்வர்டு, இராஷ்டிரிய இந்திய இராணுவக் கல்லூரியை 1922-இல் துவக்கி வைத்தார். இதனை இந்திய அரசு நடத்துகிறது. 138 ஏக்கர் பரப்பளவில் உள்ள இக்கல்லூரியில் சேர 11.5  வயது நிறைவடைந்த ஆண் பையன்களை, ஆண்டுதோறும் இருமுறை, நுழைவுத் தேர்வு மூலம் அனுமதிக்கப்படுகின்றனர். இக்கல்லூரியில் 8 முதல் 12-ஆம் வகுப்புகள் வரை வழக்கமான அறிவியல் பாடங்களுடன், அடிப்படை இராணுவப் பயிற்சியையும் வழங்குகிறது. இக்கல்லூரியில் 12 மாணவர்களுக்கு ஒரு ஆசிரியர் வீதம் உள்ளனர். இக்கல்லூரியின் முன்னாள் மாணவர்களில் மிகவும் புகழ் பெற்றவர்கள் ஜெனரல் கே. எஸ். திம்மையா மற்றும் அக்சர் கான் போன்றவர்கள் ஆவார்.

## நுழைவுத் தேர்வு
ஆறு மாதத்திற்கு ஒரு முறை 25 ஆண் மாணவர்களை மட்டும் எட்டாம் வகுப்பிற்கு, அகில இந்திய நுழைவுத் தேர்வு மூலம் தேர்வு செய்யப்படுகின்றனர். வகுப்பு துவங்கும் போது மாணவர்களின் வயது 11.5 முதல் 13-க்குள் இருத்தல் வேண்டும். நுழைவுத் தேர்வில் ஆங்கிலம் (125 மதிப்பெண்), கணக்கு (200) மற்றும் பொது அறிவு (75) என மூன்று பாடங்கள் கொண்டிருக்கும். மாணவர்கள் ஒவ்வொரு பாடத்திலும் குறைந்த பட்சம் 50% மதிப்பெண் பெற்றிருக்க வேண்டும். மேலும் நேர்முகத் தேர்வு (Viva-Voce) 50 மதிப்பெண்கள் கொண்டிருக்கும். மாநிலத் தலைநகரங்களில் மட்டும் நடத்தப்படும் நுழைவுத் தேர்வுகளில் வெற்றி பெற்ற மாணவர்கள் உடல் தகுதிச் சான்றிதழ் பெற வேண்டும்.

## இதனையும் காண்க
*சைனிக் பள்ளிகள்

## மேற்கோள்கள்

## வெளி இணைப்புகள்
*கல்லூரியின் இணையத்தளம்
*சேர்க்கை முறைகள் 
*முன்னாள் மாணவர்கள் 

பகுப்பு:இந்திய படைத்துறை
பகுப்பு:இந்தியத் தரைப்படை
பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:உண்டு உறைவிடப் பள்ளிகள்
பகுப்பு:இந்திய இராணுவப் பள்ளிகள்
கூனம்பட்டி

**கூனம்பட்டி** ( Goonampatti  ) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37  கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  166  வீடுகள் உள்ளன. கிராமத்தின் மொத்த மக்கள் தொகையானது 673 ஆகும். இதில் ஆண்கள் எண்ணிக்கை  344, பெண்களின் எண்ணிக்கை 329 என உள்ளது. மக்களின் கல்வியறிவு விகிதமானது  51.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆங்கிலேய பாரசீகப் போர்

**ஆங்கிலேய-பாரசீகப் போர்** (*Anglo–Persian War*) பிரித்தானிய கிழக்கிந்தியப் படைகளுக்கும், பாரசீகத்தை (தற்கால ஈரான்) ஆண்ட குவாஜர் பேரரசின் படைகளுக்கும்  1 நவம்பர் 1856 முதல் 4 ஏப்ரல் 1857 முடிய நடைபெற்ற போராகும். பிரித்தானியர்கள் கட்டுப்பாட்டில் இருந்த  ஆப்கானித்தானின் ஹெராத் நகரத்தை  பாரசீகர்கள் கைப்பற்றினர். ஹெராத் நகரத்தை விட்டு வெளியேற பாரசீகர்களை, பிரித்தானிய கிழக்கிந்திய ஆட்சியாளர் கேட்டுக் கொண்டனர். இதனை பார்சீகர்கள் மறுத்த காரணத்தால் இப்போர் நடைபெற்றது. போரின் முடிவில், பாரசீகப் படைகள் தோற்றது. 1857-இல் செய்து கொள்ளப்பட்ட பாரிஸ் உடன்படிக்கையின் படி, பாரசீகர்கள் ஹெராத் நகரத்திலிருந்து படைகள் திரும்பப் பெற்றனர்.அதே போல் பிரித்தானிய இந்தியப் படைகளும் பாரசீகத்திலிருந்து வெளியேறினர்.

## மேற்கோள்கள்

* James Grant. British Battles at Land and Sea. Vol. 3. pp. 218-220
* F.W.M. Spring.The Bombay Artillery list of officers the regiment of Bombay Artillery from its formation in 1749 to amalgamation - with the royal artillery, with dates of first commissions, promotions, casualties, also appointments held, war services, honours, and rewards. pp 33-49

## ஆதார நூற்பட்டியல்
*  *The Indian Sappers and Miners* (1948) The Institution of Royal Engineers, Chatham.

## மேலும் படிக்க
* English, Barbara. 1971. *John Company's Last War*. London: Collins.
* 
* Hunt, Capt. G. H. and George Townsend. 1858. ''Outram & Havelock's Persian Campaign''. London: G. Routledge & Co.
* Outram, Lieut. General Sir James. 1860. ''Lieut.-General Sir James Outram's Persian Campaign in 1857''. London: Smith, Elder and Co.
* Walpole, Sir Spencer. 1912. ''A History of England from the Conclusion of the Great War in 1815''. London: Longmans, Green, and Co. (vol. VI, pp.&nbsp;266–273)

## வெளி இணைப்புகள்

* Persian War
* Regiment Site

பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:1857 நிகழ்வுகள்
*
பகுப்பு:ஈரானின் வரலாறு
இராமசாமி பரமேஸ்வரன்

**மேஜர் இராமசாமி பரமேஸ்வரன்** (**Ramaswamy Parameswaran**), பரம் வீர் சக்கரம் (13 செப்டம்பர் 1946, மும்பை – 25 நவம்பர் 1987) இந்தியாவின் மும்பை நகரத்தில்  1946-இல் பிறந்த பரமேஸ்வரனின் தந்தை பெயர் இராமசாமி ஆகும். இவர் இந்திய அரசு நடத்தும் இராணுவ அதிகாரிகளுக்கான நுழைவுத் தேர்வில் (Short Service Commission) வென்று, 16 ஜனவரி 1972 அன்று இந்திய இராணுவத்தின் மகர் ரெஜிமெண்டின் 15-வது பட்டாலியனில்  இராணுவ அதிகாரியாக பணியில் சேர்ந்தார். ஈழப் போரின் போது  இந்திய அமைதி காக்கும் படை இணைந்த பரமேஸ்வரன் பவான் நடவடிக்கையின் பல வீரதீர சாகசங்கள் செய்து, 25 நவம்பர் 1987 அன்று வீரமரணம் அடைந்தார். மேஜர் பரமேஸ்வரனின் இறப்பிறகுப் பின்னர், பரமேஸ்வரனின் வீரச் செயல்களைப் பாராட்டி, இந்தியக் குடியரசுத் தலைவர், மேஜர் பரமேஸ்வரனின் குடும்பத்தினர் மூலம் 1988-ஆம் ஆண்டில்  பரம் வீர் சக்கரம் விருது வழங்கப்பட்டது.

## மரபுரிமைப் பேறுகள

* 1998-இல் சென்னை ஆற்காடு சாலையில் முன்னாள் இராணுவத்தினருக்கு கட்டப்பட்ட குடியிருப்பு காலனிக்கு மேஜர் பரமேஸ்வரின் நினைவாக **மேஜர் பரமேஸ்வரன் விகார்** எனப்பெயரிட்டு மரியாதை செய்யப்பட்டது. 
* சென்னை, சைதாப்பேட்டையில் உள்ள சிறீநகர் காலனியில் இயங்கும் முன்னாள் இராணுவத்தினர் நலச்சங்க கட்டிடத்திற்கு **மேஜர் பரமேஸ்வரன் மாளிகை** எனப்பெயரிட்டு மரியாதை செய்யப்பட்டது. 
* புதுதில்லியில் உள்ள தேசிய போர் நினைவுச்சின்னம் வளாகத்தில் பரம் வீர் சக்கரம் விருது பெற்றவர்களுக்கான வரிசையில் மேஜர் பரமேஸ்வரனின் மார்பளவுச் சிலை நிறுவப்பட்டுள்ளது.
* அந்தமான் நிக்கோபார் தீவுகளில் இதுவரை பெயரிடப்படாத தீவுகளுக்கு இந்திய அரசு சனவரி 2023-இல் மேஜர் ராமசாமி பரமேஸ்வரன் உள்ளிட்ட பரம் வீர் சக்கர விருது பெற்ற 21 வீரத்தியாகிகளின் பெயர்கள் சூட்டி கௌரவப்படுத்தியது.

## இதனையும் காண்க
* பரம் வீர் சக்கரம் விருது பெற்றவர்கள்

## மேற்கோள்கள்

## வெளி இணைப்புகள்
*Param Vir Chakra: The bravest of the brave

பகுப்பு:பரம் வீர் சக்கர விருது பெற்றவர்கள்
பகுப்பு:1946 பிறப்புகள்
பகுப்பு:1987 இறப்புகள்
பகுப்பு:தமிழ் மக்கள்
பகுப்பு:இந்திய அமைதிப் படை
பகுப்பு:இந்தியப் படைத்துறையினர்
சாவோ மிக்கல் தீவு

**சாவோ மிக்கல் தீவு**, போர்த்துக்கேயத் தீவுக்கூட்டமான அசோரசின் மிகப்பெரியதும் அதிக மக்கட்டொகை கொண்டதுமான தீவு ஆகும். இதன் பரப்பளவு 760 சதுர கிலோமீட்டர் ஆகும். இதன் மக்கட்டொகை 140,000 ஆகும். தீவின் பெரிய நகரமாகவும் பொருளாதாரத் தலைநகரமாகவும் விளங்கும் பொன்டா தெல்கொடாவில் சுமார் 45,000 பேர் வசிக்கின்றனர். பதினைந்தாம் நூற்றாண்டின் ஆரம்பத்தில் கொன்சாலோ வெல்கோ கப்ராலலினால் கண்டுபிடிக்கப்பட்ட இரண்டாவது தீவு இதுவாகும். மத்திய பகுதியில் எரிமலைகள் காணப்படுவதால் குடியேற்றங்கள் பெரிதும் கரையோரங்களிலும் மத்திய சமவெளிப்பகுதியிலும் அமைந்துள்ளன.

பகுப்பு:போர்த்துகல்
கர்க்க புத்தர்

**கர்க்க புத்தர் சிற்பம்** (**Kargah Buddha**) ()  பாகிஸ்தான் ஆக்கிரமிப்பு காஷ்மீரின் வடக்கில் அமைந்த ஜில்ஜித்-பால்டிஸ்தான் பகுதியில் உள்ள  கில்கித் நகரத்திலிருந்து 6 கிலோ மீட்டர் தொலைவில் கர்க்க புத்தர் சிற்பம் உள்ளது. இச்சிற்பம் 1938-1939-ஆம் ஆண்டுகளில் கண்டுபிடிக்கப்பட்டது. 

கிபி 7-ஆம் நூற்றான்டில் இங்குள்ள பாறையில் 50 அடி உயரத்திற்கு புத்தரின் சிற்பம் செதுக்கப்பட்டுள்ளது. 

கிபி 3-ஆம் நூற்றாண்டு முதல் 11-ஆம் நூற்றாண்டு முடிய கில்கித் பகுதி பௌத்த சமயத்தின் மையமாக விளங்கியது.  இதன் வடக்கில் 400 மீட்டர் தொலைவில் உள்ள தூபியில் சமஸ்கிருத மொழி கல்வெட்டுக்களுடன் உள்ளதை, 1931-ஆம் ஆண்டின் அகழ்வாராய்ச்சியின் போது கண்டுபிடிக்கப்பட்டது.  இக்கல்வெட்டுக் குறிப்புகளைக் கொன்டு, கர்க்க புத்தர் சிற்பம் கண்டுபிடிக்கப்பட்டது. 

## மேற்கோள்கள்

பகுப்பு:பௌத்த சிற்பங்கள்
பகுப்பு:பாக்கித்தானியத் தொல்லியல்
இராமநாத் தாகூர்

**இராமநாத் தாகூர்** (*Ramanath Tagore*, அக்டோபர் 26, 1801 - சூன் 10, 1877), **ரோம நாத் தாகூர்** என்றும் உச்சரிக்கப்படும் இவர் 19 ஆம் நூற்றாண்டில் பிரிட்டிசு இந்தியாவில்  கொல்கத்தாவில் முன்னணி சமூக பிரமுகர்களில் ஒருவராக இருந்தார். தாகூர் குடும்பத்தைச் சேர்ந்த ஜோராசங்கா கிளையைச் சேர்ந்த இராம்மணி தாகூரின் மகனாவார். மேலும் இவர் துவாரகநாத் தாகூரின் தம்பியும், பிரசன்ன குமார் தாகூரின் உறவினரும் ஆவார். பின்னர், கொல்கத்தாவின் சுற்றுப்புறங்களில் ஒன்றான பட்டாலாவில் குடும்பச் சொத்துகளை வாங்கினார். 

## சாதனைகள்
இவர் 1829 இல் ஒன்றிய வங்கியின் திவானாக ஆனார். மேலும் வங்கி மூடப்படும் வரை வங்கியுடன் இருந்தார். இவரது சிறு வயதில், இவர் இராசாராம் மோகன் ராயின் கருத்துக்களால் ஈர்க்கப்பட்டார். மேலும், பிரம்ம சமாஜத்தின் அசல் அறங்காவலர்களில் ஒருவராக இருந்தார். பிரிட்டிசு இந்திய சங்கத்தை நிறுவிய நபர்களில் ஒருவரான இராமநாத், 1867 முதல் 1877 வரை அதன் தலைவராகவும் இருந்தார்.  

இந்தியச் சங்கம், அதன் சமகாலச் சங்கமான பிரிட்டிசு இந்தியச் சங்கத்துடன் சேர்ந்து அரசியல் நனவை வளர்ப்பதில் ஒரு வினையூக்கமான பங்கைக் கொண்டிருந்தது. எழுபதுகளின் போது கொல்கத்தா மாணவர் சமூகம் பல சமூகங்களைக் கொண்ட ஒரு தேனீக்கூட்டம் என்று பிபின் சந்திர பாலின் நினைவுக் குறிப்புகளில் கூறப்பட்டுள்ளது. சுரேந்திரநாத்துக்கு அடுத்ததாக, கிறிஸ்டோ தாசு பால், இராஜேந்திர லாலா மித்ரா, இராமநாத் தாகூர், திகம்பர மித்ரா, கே.எம்.பானர்ஜி மற்றும் லால் மோகன் கோசு போன்ற பல தலைவர்கள் இருந்தனர்.

இந்து மேளாவின் புரவலர்களில் ஒருவராகவும் இவர் இருந்தார். மேற்கத்திய கலையைப் பாராட்ட அந்த காலத்தில் இருந்த அரிதான நபர்களில் ஒருவரான இவர் ஓவியங்களை ஆரம்பத்தில் சேகரித்தவர்களில் ஒருவராவார். 

## மரியாதை
1866ஆம் ஆண்டில் இவர் வங்காள சட்டமன்றக் குழுவின் உறுப்பினரானார். குத்தகைதாரர்களின் உரிமைகளை பெற  கடுமையாக வாதிட்டதினால், இவருக்கு 'போராளிகளின் நண்பன்' என்று பெயரிடப்பட்டது. நகராட்சி விசயங்களில் இவர் ஒரு முக்கிய பங்கைக் கொண்டிருந்தார். முக்கியமாக நிம்தொல்லா தகன மைதானத்தை மாற்றுவதற்கான முன்மொழிவு அதன் அசல் இடத்திலேயே தக்கவைக்கப்பட்டது  இவரது முயற்சிகளின் காரணமாக இருந்தது. 1873இல் தலைமை ஆளுநரின் குழுவிற்கு பரிந்துரைக்கப்பட்ட இவர் ஒரு ராஜா என்ற பெயரிடப்பட்டார்.  விக்டோரியா மகாராணியின் 1874 பிறந்தநாள் கௌரவங்களில், பஞ்சத்தின் போது இவர் ஆற்றிய சேவைகளை அங்கீகரிக்கும் விதமாக, நார்த்ரூக் பிரபு என்பவரால் இந்தியாவின் நட்சத்திரத்தின் தோழராக  கௌரவிக்கப்பட்டார்.. 1877ஆம் ஆண்டு பிரகடன தர்பாரில், இவரை இந்தியத் தலைமை ஆளுநர் லிட்டன் பிரபு இவரை மகாராஜா என்று பெயரிட்டார். 

## எழுதுதல்
பிரசன்னா குமார் தாகூருடன் இணைந்து, *இன்டியன் ரிபார்மர்* என்ற இதழைத் தொடங்கினார் *.* இவர் "இந்து" என்ற புனைப்பெயரில் *ஹர்காரா* மற்றும் *இங்கிலிஷ்மேன்*  போன்ற பத்திரிக்கைகளிலும் விரிவாக பங்களித்தார். 

## குறிப்புகள்

பகுப்பு:தாகூர் குடும்பம்
பகுப்பு:1877 இறப்புகள்
பகுப்பு:1801 பிறப்புகள்
பகுப்பு:வங்காள மக்கள்
பகுப்பு:கொல்கத்தா நபர்கள்